কিন্তু মাইক্রোক্যালিগ্রাফি কীভাবে হল কুশলের নেশার বিষয়? জন্ম ও বেড়ে ওঠা উত্তর ২৪ পরগণার বেলঘরিয়া নামে একটি জায়গায় । স্থানীয় স্কুল দেশপ্রিয় বিদ্যানিকেতনে পরার সময় থেকেই কুশলের ঝোঁক ছবি আঁকার দিকে । আরও একটা গুন ছিল কুশলের, মুক্তোর মতো হাতের লেখা । কুশল কিছু লিখলে চট করে বোঝার উপায় নেই যে সেটা হাতে লেখা না ছাপা । এই প্রসঙ্গে লাজুক কুশলের স্বীকারোক্তি, “লেখাপড়ায় যে খুব ভাল ছিলাম তা নয় । তবু হাতের লেখা সেই ব্যার্থতা মাঝে মাঝে ঢেকেই দিত ।” পুরপুরিভাবে মাইক্রোক্যালিগ্রাফিতে ঢোকার আগে কুশল স্ক্রিপ্ট ক্যালিগ্রাফি করতেন, মাইক্রোক্যালিগ্রাফিও করতেন । সেই থেকে মাইক্রক্যালিগ্রাফির উপর কুশলের নেশাগ্রস্থ হওয়ার প্রেক্ষাপট ৩১ বছর আগের সেই বইমেলা । সেই যুগল কুন্ডু । সারাদিন ধরে যার প্রবল বিরক্তি আর অনিচ্ছা প্রকাশের হতাশা নিয়েই মাইক্রোক্যালিগ্রাফির প্রতি কুশলের প্রেম । তারপর চলল পড়াশুনায় নিজেকে ডুবিয়ে দেওয়া । মাইক্রোক্যালিগ্রাফির এনসাইক্লোপিডিয়া আছে । কুশল বলেছেন, “সেই নিয়ে সারাদিন পড়াশুনো করেছি । আর দিনের বেলায় করেছি চালের অথবা ডালের একটা দানা নিয়ে তার উপর লেখা আর ছবি আঁকা প্র্যাকটিস ।” কুশল বললেন প্র্যাকটিস কিন্তু সেটা আসলে সাধনা । সেই সাধনারই প্রতিফলন পরবর্তীকালে দেখা গিয়েছে কুশলের শৈল্পিক শ্রেষ্টত্বে । কিন্তু তারপরেও একটা আফসোস রয়ে যায় কুশলের মধ্যে । মাইক্রোক্যালিগ্রাফি স্বীকৃতি পেল না জনসাধারনের কাছে । আর্থিক ভাবে তো নয়ই । কুশল বলেছেন, “পরবর্তীকালে বইমেলায় আমি নিজে বসেছি টানা চৌদ্দ বছর । বিভিন্ন ধরনের মানুষ এসেছেন। মৌখিক প্রশংসা করেছেন কিন্তু কোন কাজের অর্ডার আসে নি । বিষয়টা ছবি আঁকার মতো হয়ে ওঠে নি । যে কারণে এর উপর কোন প্রদর্শনী হয় না ।” বইমেলার দীর্ঘ সময়ের অভিজ্ঞতা থেকেই কুশলের মধ্যে এই অনুভূতি সৃষ্টি হয়েছে । এমনকি মৌখিক প্রতিশ্রুতিও তিনি কম পাননি । নেদারল্যান্ডের এক মানুষ একবার তার কাজ দেখে উচ্ছ্বসিত হয়ে তাকে তাদের দেশে নিয়ে গিয়ে সেখানে মাইক্রোক্যালিগ্রাফির প্রদর্শনীর আয়জন করে দেবেন বলেছিলেন । কিন্তু কুশল বলেছেন যে কেউ কথা রাখেননি । প্রত্যেকের দেওয়া মৌখিক আশ্বাস মুখ থেকে শুরু হয়ে মুখেই শেষ হয়ে গিয়েছে ।